Dmitro Pavliĉko

PAVLIĈKO Dmitro ukraine Дмитро Павличко (nask. 28-an de septembro 1929—29-an de januaro 2023) estis poeto, literaturologo, tradukisto, diplomato.

Li naskiĝis en Ivano-Frankivska provinco, diplomiĝis en Lviva Universitato pri filologio. Laboris en literaturaj fakoj de Lviva teatro de juna spektanto kaj de Kijiva Dovĵenka kinostudio. Redaktis revuojn "Ĵovtenj" kaj "Vsesvit" (1971—1978). Ambasadoro de Ukrainio en Slovakio kaj Pollando. De 2005 —parlamentano.

La unua poem-kolekto "Amo kaj malamo" aperis en 1953. Lian poemon "Du koloroj" (Esperanta traduko de V. Melnikov) oni delonge konsideras kiel popol-kanton. Verkis multajn literaturologiajn artikolojn. Tradukis de la angla (sonetojn de Ŝekspiro), bulgara, hispana.

Kategorio:Ukrainaj verkistoj
Kategorio:Herooj de Ukrainio